Purple Rain (երգ)

«Purple Rain», ամերիկյան The Revolution խմբի երգիչ և երաժիշտ Փրինսի ստեղծագործությունը Purple Rain ալբոմից, համանուն «Ծիրանագույն անձրև» ֆիլմի սաունդթրեք։ Սա երկրորդ սինգլն է ալբոմից, որը թողարկվել է 1984 թվականի սեպտեմբերի 26-ին։ 

Ստեղծագործությունը ռոքի, փոփի, գոսպելի և նվագախմբի երաժշտության միացություն է, Փրինսի ճանաչված ստեղծագործություններից մեկը։ Այն ԱՄՆ-ում արժանացել է Ոսկե կարգավիճակի։ «Բոլոր ժամանակների հանրաճանաչ 500 երգեր ըստ Rolling Stone ամսագրի վարկանիշի» ցանկում զբաղեցնում է 144-րդ տեղը և 40-րդ տեղը Q ամսագրի «100 Greatest Guitar Tracks Ever!» ցանկում։

Համացանցային Pitchfork երաժշտական ամսագիրը «Purple Rain» ստեղծագործությունը համարել է «1980-ականների լավագույն երգ».

Բացի այդ՝ «Purple Rain»-ը Փրինսի և The Revolution-ի կատարմամբ, ընդգրկվել է Ռոքնռոլի փառքի սրահի 500 Songs That Shaped Rock and Roll ցանկում։

Ձայնագրություն 
Երգը ձայնագրվել է 1983 թվականի օգոստոսի 3-ին Մինեապոլիսի Minnesota Dance Theatre-ում՝ բարեգործական համերգի ժամանակ։ City Pages թերթը Prince & The Revolution-ի 70 րոպե տևողությամբ ելույթն անվանել է «Փրինսի երբեմնի ամենահուզառատ և անկեղծ ելույթը», իսկ խմբի թմբկահար Բոբի Զեյն ասել է․ «Այս համերգը անկասկած, մեր լավագույն ելույթներից մեկն էր»։ Այս համերգը The Revolution-ի կիթառահարուհի Վենդի Միլվոյնի համար դեբյուտային նշանակություն ունեցավ։

Համերգը ձայնագրել է Դևիդ Ռիվկինը Record Plant ընկերության շարժական ստուդիայի միջոցով։ Համերգային երեք երգերի՝ «Purple Rain», «I Would Die 4 U» и «Baby I’m a Star» հիման վրա ստեղծվել է «Ծիրանագույն անձրև» («Purple Rain») ֆիլմի սաունդթրեքը։ 1983 թվականի օգոստոս-սեպտեմբեր ամիսներին Փրինսը կրկին վոկալ ձայնագրություն է ունեցել Լոս Անջելեսի Sunset Sound ստուդիայում և «Purple Rain»-ից հեռացվել են կիթառի կատարումը և մեկ քառատող, երգի տևողությունը 11 րոպեից դարձել է 8 րոպե։ Կրճատված քառատողում երգվում էր փողի մասին, և կարծիք կա, որ այն կրճատվել է, որպեսզի պահպանվի երգի հուզական ազդեցությունը։ Փրինսի վոկալային դիապազոնը տատանվում էր ներքևի F3 նոտայից մինչև վերին A5 նոտան։

Երգը ձայնագրելուց հետո Փրինսը զանգահարում է ամերիկյան Journey ռոք խմբի կատարող Ջոնաթան Քեյնին և խնդրում է լսել ձայնագրությունը։ Փրինսը մտավախություն ուներ, որ «Purple Rain»-ը կարող է նման լինել Քեյնի «Faithfully» ստեղծագործությանը, որն այդ ընթացքում չարթերում էր։ Քեյնը Փրինսին հանգստացնում և վստահեցնում է, որ երգերում համընկնում է ընդամենը չորս ակորդ։

Համերգային ելույթներ 
«Purple Rain»- Փրինսի համերգային ելույթների հիմքն էր։ Այն հնչել է համարյա բոլոր արտագնա համերգների ժամանակ՝ սկսած 1984 թվականից։ 2006 թվականի Սուպերբոուլ XLI խաղաշրջանում Փրինսը, որպես հրավիրված կատարող, ելույթ է ունենում «Purple Rain» երգով։ Ելույթի ավարտին սկսած հորդառատ անձրևը բեմի մանուշակագույն լուսավորության հետ զուգակցելով՝ երգին հաղորդում է առանձնակի խորհուրդ։ Փրինսն այս կատարումով մասնակցել է նաև Գրեմմի 2004 մրցանակաբաշխությանը  (Beyonce-ի հետ) և Brit Awards 2006-ին;

Ստեղծագործությունների ցանկ 
7"
 «Purple Rain» (edit) — 4:02
 «God» — 3:59

12"
 «Purple Rain» — 8:45
 «God» — 3:59

12" (բրիտանական թողարկում)
 «Purple Rain» (ծավալուն տարբերակ) — 7:05
 «God (Love Theme from Purple Rain)» (գործիքային) — 7:54
 «God» — 3:59

Չարթեր

Այլ փաստեր 
 «All For Love» երգը Բրայան Ադամսի, Ռոդ Ստյուարտի և Սթինգի կատարմամբ, որն ընդգրկվել է 1993 թվականին նկարահանված «Երեք հրացանակիրներ» ֆիլմի սաունդթրեքում, ակնհայտ նմանություն ունի «Purple Rain» երգի հետ։

Գրականություն

Ծանոթագրություններ

Արտաքին հղումներ 
 
1984 սինգլներ
Ամերիկյան երգեր
Ռոք երգեր
Փոփ երաժշտություն
Սինգլներ այբբենական կարգով
Երգեր այբբենական կարգով
20-րդ դարի երգեր